கேள்வி: நெல்லியடி சமர் - தாக்குதல் பற்றி நீங்கள் என்ன அறிந்துள்ளீர்கள்?
பதில்: நெல்லியடி முகாமில் இருந்த படையினர், அந்தப் பகுதி போராளிகளின் பிடியில் இருந்து விடுவிக்கப்பட்டதாக நம்பி நிம்மதியடைந்தனர். இரவு 8 மணிக்குப் பிறகு, முகாம் தீவிர ஏவுகணைத் தாக்குதலுக்கு உள்ளானது. போராளிகள் முகாமை அடுத்துள்ள பல கைவிடப்பட்ட கட்டடங்களுக்குள் நுழைந்து தங்கள் தாக்குதலுக்கு அவற்றை மறைவிடமாகப் பயன்படுத்தினர். தாக்குதலின் முக்கிய நிகழ்வாக வெடிப்பொருட்கள் ஏற்றப்பட்ட இரண்டு லாரிகள் முகாமுக்கு செல்லும் சாலைக்கு விரைந்தன. எறிகணைகள் மற்றும் துப்பாக்கி கையெறி குண்டுகள் மூலம் சாலைத் தடைகள் அகற்றப்பட்ட பிறகு லாரிகள் முகாமை நோக்கி விரைவாக இயக்கப்பட்டன. ஒரு லாரி கவிழ்ந்து வெடித்தது, ஆனால் வல்லிபுரம் வசந்தன் ஓட்டிவந்த மற்றோரு லாரி முகாமைத் தாக்கி வெடித்தது. முகாம் உள்ள பள்ளி கட்டடத்தின் ஒரு பகுதி அழித்து, வீரர்கள் பலர் இடிபாடுகளில் சிக்கினர். பல போராளிகள் முகாமுக்குள் நுழைந்து தாக்குதல் தொடுத்தனர். வீரர்கள் கடுமையான எதிர்த் தாகுதலைத் தொடுத்தனர். இராணுவம் வருவதில் தாமதம் ஏற்பட்டதால், துப்பாக்கிச் சண்டை பல மணி நேரம் நீடித்தது. உலங்குவானூர்திகள் மூலம் வலுவூட்டல்களைத் தரையிறக்கும் முயற்சி பலத்த துப்பாக்கிச் சூடு காரணமாக தோல்வியடைந்தது. சாலைகள் வழியாக துணைப்படைகள் வருவதற்கு வழியில் புதைக்கபட்ட மிதிவெடிகள் தடையாக இருந்தன. என்றாலும் ஒருவழியாக வலுவூட்டல்கள் வந்தவுடன் போராளிகள்கள் பின்வாங்கினர். துருப்புக்கள் சடலங்களைத் தேடி இடிபாடுகளை அகற்றும் பணியில் ஈடுபட்டபோது, ​​எறிகணைகள்மற்றும் சிறிய ஆயுதங்களால் மீண்டும் போராளிகள் தாக்குதல்களைத் தொடங்கினர்.
கேள்வி: நெல்லியடி சமர் - பின்விளைவுகள் குறித்து விரிவாக சொல்லுங்கள்.
பதில்: படிமம்:LTTE_Black_Tiger_Commemoration_Nelliady_2004.jpg இந்த தாக்குதலில் 19 பேர் கொல்லப்பட்டதாகவும், 31 பேர் காயமடைந்ததாகவும் இராணுவம் அதிகாரப்பூர்வமாக கூறியது. 2 தற்கொலை குண்டுதாரிகள் உட்பட 3 போராளிகளை இழந்ததாகவும், சிறிய ஆயுதங்கள், வெடிமருந்துகள், ஒரு மோட்டார் லாஞ்சர் ஆகியவற்றைக் கைப்பற்றியதாகவும், 39-100 வீரர்கள் வரை கொல்லப்பட்டதாகவும் விடுதலைப் புலிகள் கூறினர். வேலுப்பிள்ளை பிரபாகரன் மில்லரை வல்லிபுரம் வசந்தன் என்று அழைத்தார். மேலும் அவரை விடுதலைப் புலிகள் முதலாவது கரும்புலிகள் (தற்கொலை குண்டுதாரி) என கொண்டாடினர். ஒவ்வொரு ஆண்டும் சூலை 5 அன்று கரும்புலிகள் நாள் கொண்டாடப்படுகிறது. அன்று விடுதலைப் புலிகளால் நினைவஞ்சலியும், முக்கிய தாக்குதல்களும் நடத்தபட்டன. சில நாட்களுக்குப் பிறகு போராளிகள் நெல்லியடி மீது மீண்டும் மோட்டார் குண்டுகளை வீசியதில் மேலும் பத்து வீரர்கள் காயமடைந்தனர். ஜூலை 11 அன்று வடமராச்சி பகுதியில் போராளிகளை வெளியேற்றுவதற்காக இராணுவம் "ஆபரேஷன் கிளீன் ஸ்வீப்" என்ற நடவடிக்கையைத் தொடங்கியது, அதில் 3 வீரர்களை இழந்ததற்காக 18 போராளிககள் கொல்லப்பட்டதாகவும் கூறியது. 29 யூலை 1987 அன்று இந்திய-இலங்கை ஒப்பந்தம், 1987 கையெழுத்தானது. மேலும் யூலை 30 அன்று இந்தியத் தரைப்படை 54 வது காலாட்படை பிரிவின் முன்னணிப் படைகள் இந்திய அமைதி காக்கும் படையின் ஒரு பகுதியாக இலங்கையில் தரையிறங்கியது.